Kameme FmKameme Fm News
Mutongoria wa aria aingi mbunge-ini ya Laikipia Peter Thomi kugia na nguraro njuru mutino-ini wa barabara
Mutongoria wa aria aingi mbunge-ini ya kaunti ya Laikipia uria ni MCA wa wardi ya Githiga ni agiire na nguraro njuru riri ndereba wake akuire hau hau, kurumirira mutino umagumiire mwena wa Naivasha rucii-ini rwa umuthi.
Uhoro makiria ugite Thomi aguthukirio thibitari ya Naivasha guthaitirwo no acoka guthamirio thibitari-ini imwe guku Nairobi.
Mutino uyu urerikana kuhanika thutha wa ngari nini iria eri aya mauma nayo, kuguthana kiongo gwa kiongo na mbathi na andiki aitu ni mathiite nambere kurumanirira na ndeto makiria igie mutino ucio.
Kungi nakuo mundu umwe ni akuire mutino-ini wa barabra itura-ini ria Lukenya kaunti-ini ya Machakos utuku wa gukia umuthi, barabara-ini ya kuuma Mombasa guka Nairobi.
Mutino ucio hamwe na mbura nene iria iraire ikiura ni icungiriirie muhatikano munene makiria wa ngari barabarini iyo.
fao_Latn kik_Latn kik_Latn kik_Latn kik_Latn kik_Latn kik_Latn